CELEX: 32017D1438
Language: lv
Date: 2017-08-04 00:00:00
Title: Komisijas Īstenošanas lēmums (ES) 2017/1438 (2017. gada 4. augusts) par grozījumiem Lēmumā 2007/131/EK par atļauju Kopienā harmonizēti izmantot radiofrekvenču spektru iekārtām, kurās izmantota ultraplatjoslas tehnoloģija (izziņots ar dokumenta numuru C(2017) 5456) (Dokuments attiecas uz EEZ. )

8.8.2017   
            
            
               LV
            
            
               Eiropas Savienības Oficiālais Vēstnesis
            
            
               L 205/89
            
         KOMISIJAS ĪSTENOŠANAS LĒMUMS (ES) 2017/1438
   (2017. gada 4. augusts)
   par grozījumiem Lēmumā 2007/131/EK par atļauju Kopienā harmonizēti izmantot radiofrekvenču spektru iekārtām, kurās izmantota ultraplatjoslas tehnoloģija
   
      
         (izziņots ar dokumenta numuru C(2017) 5456)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 7. marta Lēmumu Nr. 676/2002/EK par normatīvo bāzi radiofrekvenču spektra politikai Eiropas Kopienā (Radiofrekvenču spektra lēmums) (1), un jo īpaši tā 4. panta 3. punktu,
   tā kā:
   
               (1)
            
            
               Komisijas Lēmums 2007/131/EK (2) Savienībā harmonizē tehniskos nosacījumus radioiekārtām ar ultraplatjoslas (UWB) tehnoloģiju. Tas nodrošina, ka radiofrekvenču spektrs visā Savienībā ir pieejams ar harmonizētiem nosacījumiem, novērš šķēršļus UWB tehnoloģijas ieviešanai un veido UWB sistēmām faktisku vienoto tirgu ar ievērojamu apjomradītu ietaupījumu un labumu patērētājiem.
            
         
               (2)
            
            
               Atbilstoši Lēmumam Nr. 676/2002/EK Komisija deva pastāvīgu pilnvarojumu Eiropas Pasta un telesakaru administrāciju konferencei (CEPT) sakarā ar maza darbības attāluma ierīcēm pastāvīgi atjaunināt Komisijas Lēmuma 2006/771/EK (3) pielikumu, atspoguļojot maza darbības attāluma ierīču tehnoloģiju un tirgus attīstību. 2014. gada 2. jūlijā sestajos norādījumos (4) par šo pilnvarojumu Komisija aicināja CEPT pārskatīt arī citus pastāvošos lēmumus, kas attiecas uz maza darbības attāluma ierīcēm, kā Lēmumu 2007/131/EK par UWB tehnoloģijas maza darbības attāluma ierīcēm.
            
         
               (3)
            
            
               
                  CEPT secināja, ka Lēmumā 2007/131/EK ir jāatjaunina dažas norādes uz harmonizētajiem standartiem, kas saistīti ar maza darbības attāluma ierīcēm ar UWB tehnoloģiju.
            
         
               (4)
            
            
               Tādēļ Lēmumā 2007/131/EK vajadzīgi grozījumi.
            
         
               (5)
            
            
               Šajā lēmumā noteiktie pasākumi ir saskaņā ar Radiofrekvenču spektra komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2007/131/EK 2. panta 11. punktu aizstāj ar šādu:
   
      
                  “11.
               
               
                  “Kopējās jaudas spektrālais blīvums” ir vidējota vidējā e.i.r.p. blīvuma vērtība, kas vismaz ar 15 grādu izšķirtspēju izmērīta uz mērījuma vietu aptverošas sfēras. Detalizēti mērīšanas paņēmieni ir ietverti ETSI EN 302 065-4;”.
               
            
   Pielikumu groza saskaņā ar šā lēmuma pielikumu.
   2. pants
   Šis lēmums ir adresēts dalībvalstīm.
   
      Briselē, 2017. gada 4. augustā
      
         
            Komisijas vārdā –
         
         
            Komisijas locekle
         
         Mariya GABRIEL
      
   
   
      (1)  OV L 108, 24.4.2002., 1. lpp.
   
   
      (2)  Komisijas 2007. gada 21. februāra Lēmums 2007/131/EK par atļauju Kopienā harmonizēti izmantot radiofrekvenču spektru iekārtām, kurās izmantota ultraplatjoslas tehnoloģija (OV L 55, 23.2.2007., 33. lpp.).
   
      (3)  Komisijas 2006. gada 9. novembra Lēmums 2006/771/EK par maza darbības attāluma ierīcēs izmantotā radiofrekvenču spektra saskaņošanu (OV L 312, 11.11.2006., 66. lpp.).
   
      (4)  RSCOM 13-78rev2.
   
      PIELIKUMS
      Lēmuma 2007/131/EK pielikumu groza šādi:
      
                  1)
               
               
                  5.1. punktā:
                  
                              a)
                           
                           
                              pirmās daļas pirmā ievilkuma otro ievilkumu aizstāj ar šādu:
                              
                                          “—
                                       
                                       
                                          raidītājs izmanto TPC ar 10 dB dinamisko diapazonu, kā aprakstīts harmonizētajā standartā ETSI EN 302 065-4 materiāla zondēšanas ierīcēm,”;
                                       
                                    
                        
                              b)
                           
                           
                              otro daļu aizstāj ar šādu:
                              “Ar šo lēmumu atļauto materiāla zondēšanas ierīču radītajam izstarojumam jābūt iespējami mazam, un tas nekādā gadījumā nedrīkst pārsniegt tabulā dotās e.i.r.p. blīvuma robežvērtības. Pārvietojamai ierīcei (lietojums B) jāatbilst tabulā norādītajām robežvērtībām, to izmantojot materiāla tipveida struktūru analīzei (piemēram, tipisku sienu saskaņā ar ETSI EN 302 065-4).”;
                           
                        
                              c)
                           
                           
                              tabulas 1. zemsvītras piezīmi aizstāj ar šādu:
                              
                                          “(1)
                                       
                                       
                                          Ierīces, kas izmanto paņēmienu “klausies, pirms raidi” (Listen Before Talk (LBT)), kā aprakstīts harmonizētajā standartā ETSI EN 302 065-4, atļauts izmantot frekvenču joslās 2,5–2,69 un 2,9–3,4 GHz ar maksimālo vidējās jaudas spektrālo blīvumu – 50 dBm/MHz.”;
                                       
                                    
                        
            
                  2)
               
               
                  5.2. punktā:
                  
                              a)
                           
                           
                              2. apakšpunktu aizstāj ar šādu:
                              
                                          “2)
                                       
                                       
                                          
                                             BMA iekārtu radītajam izstarojumam jābūt pēc iespējas mazākam, un tas nekādā gadījumā nedrīkst pārsniegt tabulā norādītās maksimālās jaudas robežvērtības, BMA ierīces lietojot uz tipveida sienas saskaņā ar ETSI EN 302 065-4.”;
                                       
                                    
                        
                              b)
                           
                           
                              tabulas 1. zemsvītras piezīmi aizstāj ar šādu:
                              
                                          “(1)
                                       
                                       
                                          Ierīces, kas izmanto paņēmienu “klausies, pirms raidi” (Listen Before Talk (LBT)), kā aprakstīts harmonizētajā standartā ETSI EN 302 065-4, atļauts izmantot frekvenču joslā 1,215–1,73 GHz ar maksimālo vidējās jaudas spektrālo blīvumu – 70 dBm/MHz un frekvenču joslās 2,5–2,69 un 2,7–3,4 GHz ar maksimālo vidējās jaudas spektrālo blīvumu – 50 dBm/MHz.”